| XLV Grand Prix du Canada |
| --- |
|  Kanada |
|  |
| Trasa | Montreal Circuit Gilles Villeneuve |
|  |
| Trasos ilgis | 4 361 m |
| Ratų skaičius | 70 |
| Distancija | 305,270 km |
| Oro sąlygos | saulėta |
| Kvalifikacija |
| Jungtinė Karalystė Lewis Hamilton (McLaren) |
| Podiumas |
| Lenkija Robert Kubica (BMW Sauber)Vokietija Nick Heidfeld (BMW Sauber)Škotija David Coulthard (Red Bull Racing) |
| Greičiausias ratas |
| Suomija Kimi Räikkönen (Ferrari) |
|   |
|  |
|  Lenktynių nugalėtojas – lenkas Robertas Kubica (BMW Sauber).  |  |

**2008 m. Kanados Grand Prix** – 7-asis 2008 m. sezono Formulės 1 Grand Prix (GP), kuris vyko birželio 6-8 d. Gilles Villeneuve vardo Montrealio trasoje trasoje, Kanadoje.

Prieš Grand Prix
----------------

Kanados GP lenktynių organizatoriai modifikavo trasos atkarpą, kurioje praėjusiais metais didelę avariją patyrė BMW Sauber pilotas Robert Kubica. Priartinta apsauginė sienelė prie važiuojamosios dalies ribos. Taip siekiama išvengti bolido smūgio pavojingu kampu. Taip pat, buvo nuspręsta dešinę šios tiesiosios pusę aptverti papildoma aukšta metaline tvora, kad panašios avarijos atveju bolidas ar jo dalys nepervirstų į už tvoros esantį išvažiavimą iš minėto apendikso formos posūkio.

### Orų prognozė

Visą savaitgalį Monrealyje turėtų būti debesuota su pragiedruliais. Galimas lietaus su perkūnija visomis savaitgalio dienomis. Kritulių tikimybė penktadienį ir šeštadienį vertinama 30 %, sekmadienį – 40 %. Sinoptikai spėja, kad penktadienį oro temperatūra sieks 24 °C laipsnius šilumos, o šeštadienį pakils iki 31 °C laipsnio. Sekmadienį bus kiek vėsiau – 30 °C laipsnių šilumos.

Monako GP tvarkaraštis
----------------------

| Penktadienis |
| --- |
| 17.00 – 18.30 | Penktadienio treniruotės Nr.1 |
| 21.00 – 22.30 | Penktadienio treniruotės Nr.2 |
| Šeštadienis |
| 17.00 – 18.00 | Šeštadienio treniruotės |
| 20.00 – 21.00 | Kvalifikacija |
| Sekmadienis |
| 20.00 – 22.00 | Lenktynės |
|

Penktadienio treniruotės
------------------------

Felipe Massa buvo (Ferrari) greičiausias penktadienio treniruočių pirmojoje dalyje.
### Pirmoji dalis

Treniruotės prasidėjo šlapioje trasoje. Likus pusvalandžiui iki važiavimo pabaigos trasa išsausėjo. Greičiausias buvo Scuderia Ferrari lenktynininkas Felipe Massa. Džiūstančioje trasoje brazilas geriausią savo rezultatą – 1 min. 17,553 sek. – pasiekė treniruočių pabaigoje. Antras buvo Robert Kubica (BMW Sauber) – 1 min. 17,809 sek. o trečias - Heikki Kovalainen iš McLaren (1 min. 18,133 sek.) 

Antrojoje dalyje F. Alonso (Renault) apsisuko posūkyje. Trasos maršalai stumia bolidą nuo žolės.
### Antroji dalis

Greičiausias antrosiose Kanados GP penktadienio treniruotėse buvo Lewis Hamilton (McLaren). Greičiausią ratą jis įveikė per 1 min. 15,766 sek. Antras buvo Robert Kubica iš BMW Sauber komandos - 1 min. 16,023 sek.. Trečiąjį rezultatą pasiekė Kimi Räikkönen (Ferrari) – 1 min. 16,093 sek.

Šeštadienio treniruotės
-----------------------

Šeštadienio treniruotėse greičiausias buvo Williams komandos lenktynininkas Nico Rosberg (1 min. 16.555 sek.), antras - Kimi Räikkönen iš Ferrari - 1 min. 16.589 sek. o trečias - Lewis Hamilton iš McLaren.

Kvalifikacija
-------------

Kvalifikacijos nugalėtojas Lewisas Hamilton (McLaren).
Antroji pozicija atiteko Robert Kubica (BMW Saube).
Trečią vietą kvalifikacijoje užėmė Kimi Räikkönen (Ferrari).
Lewisas Hamilton (McLaren) buvo greičiausias visose trijose Kanados GP kvalifikacijos dalyse ir pelnė pirmąją starto poziciją. Jo laikas - Antrąja vietą lenktynių starte starte iškovojo Robert Kubica (BMW Sauber), trečią - Kimi Räikkönen (Ferrari).

| Vieta | Nr. | Pilotas | Komanda | 1 dalis | 2 dalis | 3 dalis | Starto vieta |
| --- | --- | --- | --- | --- | --- | --- | --- |
| 1 | 22 | Jungtinė Karalystė Lewis Hamilton | McLaren-Mercedes | **1:16.909** | **1:17.034** | **1:17.886** | 1 |
| 2 | 4 | Lenkija Robert Kubica | BMW Sauber | 1:17.471 | 1:17.679 | 1:18.498 | 2 |
| 3 | 1 | Suomija Kimi Räikkönen | Ferrari | 1:17.301 | 1:17.364 | 1:18.735 | 3 |
| 4 | 5 | Ispanija Fernando Alonso | Renault | 1:17.415 | 1:17.488 | 1:18.746 | 4 |
| 5 | 7 | Vokietija Nico Rosberg | Williams-Toyota | 1:17.991 | 1:17.891 | 1:18.844 | 5 |
| 6 | 2 | Brazilija Felipe Massa | Ferrari | 1:17.231 | 1:17.353 | 1:19.048 | 6 |
| 7 | 23 | Suomija Heikki Kovalainen | McLaren-Mercedes | 1:17.287 | 1:17.684 | 1:19.089 | 7 |
| 8 | 3 | Vokietija Nick Heidfeld | BMW Sauber | 1:18.082 | 1:17.781 | 1:19.633 | 8 |
| 9 | 17 | Brazilija Rubens Barrichello | Honda | 1:18.256 | 1:18.020 | 1:20.848 | 9 |
| 10 | 10 | Australija Mark Webber | Red Bull-Renault | 1:17.582 | 1:17.523 | nedalyvavo | 10 |
| 11 | 12 | Vokietija Timo Glock | Toyota | 1:18.321 | 1:18.031 |  | 11 |
| 12 | 8 | Japonija Kazuki Nakajima | Williams-Toyota | 1:17.638 | 1:18.062 |  | 12 |
| 13 | 9 | Jungtinė Karalystė David Coulthard | Red Bull-Renault | 1:18.168 | 1:18.238 |  | 13 |
| 14 | 11 | Italija Jarno Trulli | Toyota | 1:18.039 | 1:18.327 |  | 14 |
| 15 | 6 | Brazilija Nelson Piquet Jr. | Renault | 1:18.505 | 1:18.393 |  | 15 |
| 16 | 14 | Prancūzija Sébastien Bourdais | Toro Rosso-Ferrari | 1:18.916 |  |  | 18 |
| 17 | 20 | Vokietija Adrian Sutil | Force India-Ferrari | 1:19.108 |  |  | 16 |
| 18 | 21 | Italija Giancarlo Fisichella | Force India-Ferrari | 1:19.165 |  |  | 17 |
| 19 | 16 | Jungtinė Karalystė Jenson Button | Honda | 1:23.565 |  |  | 20 |
| 20 | 15 | Vokietija Sebastian Vettel | Toro Rosso-Ferrari | nedalyvavo |  |  | 19 |

**Pastaba:** Sébastien Bourdais nubaustas 5 pozicijomis žemesne starto vieta už pavarų dėžės keitimą.

  

Mechanikams laiku nespėjus pataisyti treniruotėse sudaužyto Scuderia Toro Rosso bolido, lenktynininkas Sebastian Vettel nedalyvavo kvalifikacijoje.

Trasos darbuotojai tvarko trupantį asfaltą.
Daug kvalifikacijos dalyvių nukentėjo dėl sukibimo trūkumo dešimtajame trasos posūkyje, kur ėmė trupėti asfaltas. Nors darbuotojai ir mėgino valyti dangą nuo šiukšlių, tačiau tai nepadėjo.

|  |  |  |
| --- | --- | --- |
|  | Bolidas visą savaitgalį veikė gerai, o šį rytą – net labai gerai, tačiau kvalifikacijoje trasa tapo tikru pasityčiojimu. Danga ėmė irti, todėl ėmiau nepataikyti į posūkius – buvo tiek daug smėlio
  *Kimi Räikkönen (Ferrari)*  |  |

Po lenktynininkų nusiskundimų Kanados GP rengėjai nusprendė nedelsiant iš naujo išasfaltuoti apendikso formos posūkį.Nors buvo pranešta, jog apendikso formos posūkis bus naujai išasfaltuotas, bet iš tiesų ši atkarpa buvo tvarkoma paprastesnėmis priemonėmis. Trasos darbuotojai ant dangos liejo vandenį ir į plyšius dangoje pylė cemento miltelius. Likus valandai iki lenktynių pradžios, lenktynininkai ir toliau reiškė nepasitenkinimą trasos būkle.

Lenktynės
---------

Įveikiamas antras posūkis po starto. Priekyje Lewis Hamilton (McLaren), už jo Robertas Kubica (BMW Sauber), Kimi Räikkönen (Ferrari).
Kova lentynių antroje pusėje tarp R. Barrichello (Honda), S. Vettel (Toro Rosso) ir H. Kovalainen (McLaren).
Antrosios vietos laimėtojas Nick Heidfeld (BMW Sauber).
David Coulthard (Red Bull Racing) iškovojo trečiąją vietą.
Pirmąją savo karjeros pergalę iškovojo BMW Sauber komandos pilotas Robert Kubica, o jo kolega Nick Heidfeld, atsilikęs 16,4 sek. - antrą. Tokiu būdu maksimalų taškų skaičių iškovojusi komanda ženkliai pagerino vietą konstruktorių įskaitoje ir atsilieka nuo Ferrari komandos (73 tšk.) tik 3 taškais.

Siurprizą pateikė ir škotas David Coulthard iš Red Bull Racing komandos. Jis iškovojo 3-iąją vietą ir kartu su BMW Sauber lenktynininkais džiaugėsi sėkme ant podiumo.

| Vieta | Nr. | Pilotas | Komanda | Ratai | Laikas | Starto vieta | Taškai |
| --- | --- | --- | --- | --- | --- | --- | --- |
| 1 | 4 | Lenkija **Robert Kubica** | **BMW Sauber** | 70 | 1:36:24.227 | 2 | **10** |
| 2 | 3 | Vokietija **Nick Heidfeld** | **BMW Sauber** | 70 | +16.495 | 8 | **8** |
| 3 | 9 | Jungtinė Karalystė **David Coulthard** | **Red Bull-Renault** | 70 | +23.352 | 13 | **6** |
| 4 | 12 | Vokietija **Timo Glock** | **Toyota** | 70 | +42.627 | 11 | **5** |
| 5 | 2 | Brazilija **Felipe Massa** | **Ferrari** | 70 | +43.934 | 6 | **4** |
| 6 | 11 | Italija **Jarno Trulli** | **Toyota** | 70 | +47.775 | 14 | **3** |
| 7 | 17 | Brazilija **Rubens Barrichello** | **Honda** | 70 | +53.597 | 9 | **2** |
| 8 | 15 | Vokietija **Sebastian Vettel** | **Toro Rosso-Ferrari** | 70 | +54.120 | 19 | **1** |
| 9 | 23 | Suomija Heikki Kovalainen | McLaren-Mercedes | 70 | +54.433 | 7 |  |
| 10 | 7 | Vokietija Nico Rosberg | Williams-Toyota | 70 | +54.749 | 5 |  |
| 11 | 16 | Jungtinė Karalystė Jenson Button | Honda | 70 | +1:07.540 | 20 |  |
| 12 | 10 | Australija Mark Webber | Red Bull-Renault | 70 | +1:11.299 | 10 |  |
| 13 | 14 | Prancūzija Sébastien Bourdais | Toro Rosso-Ferrari | 69 | +1 Lap | 18 |  |
| - | 21 | Italija Giancarlo Fisichella | Force India-Ferrari | 51 | nd | 17 |  |
| - | 8 | Japonija Kazuki Nakajima | Williams-Toyota | 46 | Avarija | 12 |  |
| - | 5 | Ispanija Fernando Alonso | Renault | 44 | nd | 4 |  |
| - | 6 | Brazilija Nelson Piquet Jr. | Renault | 43 | Stabdžių gedimas | 15 |  |
| - | 1 | Suomija Kimi Räikkönen | Ferrari | 19 | Avarija | 3 |  |
| - | 22 | Jungtinė Karalystė Lewis Hamilton | McLaren-Mercedes | 19 | Avarija | 1 |  |
| - | 20 | Vokietija Adrian Sutil | Force India-Ferrari | 13 | Pavarų dėžė | 16 |  |

### Incidentas

Incidentas prie techninio aptarnavimo zonos išvažiavimo. Priekyje dar bandantis važiuoti su nulaužtu priekiniu spanu N. Rosberg (Williams). Dešinėje – iš bolido išlipantis K. Räikkönen (Ferrarri). Tolumoje – incidentą sukėlęs L. Hamilton (McLaren).
Varžybos prasidėjo be didelių netikėtumų. Pirmuosius penkiolika ratų lenktynėse didelių įvykių nebuvo. L. Hamilton po truputį didino savo persvarą prieš R. Kubica, o lenką pamažu ėmė vytis iš pradžių kiek atsilikęs K. Räikkönen.

15-ame rate dėl techninio gedimo trasos krašte prieš trečiąjį posūkį sustojo Adrian Sutil. Siekiant be nesklandumų pašalinti automobilį, į trasą išvažiavo saugos automobilis. 18-ame rate atidarius įvažiavimą į boksus, ten pasuko beveik visi lenktynių lyderiai. Greičiausiai darbą boksuose atliko Ferrari ir BMW Sauber mechnikai. R. Kubica ir K. Räikkönen pirmieji pasiekė techninio aptarnavimo zonos ribą žyminčią liniją. Tuo metu degė raudonas šviesoforo signalas draudžiantis išvažiuoti į trasą. L. Hamilton (McLaren) nesugebėjo laiku sureaguoti į šviesoforo signalą, bandė stabdyti ir slysdamas atsitrenkė į K. Räikkönen bolido galą. Savo ruožtu, tikį patį "manevrą" atliko ir N. Rosberg (Williams). Jis atsitrenkė į L. Hamilton bolidą.

Po lenktynių
------------

McLaren lenktynininkas Lewis Hamilton, Kanados GP lenktynėse atsitrenkęs į Ferrari piloto Kimi Räikkönen bolido galą, atsiprašė savo varžovo už tokį savo poelgį. Kimi Räikkönen po Kanados GP varžybų buvo nepatenkintas McLaren piloto sukelta avarija boksuose, tačiau nedemonstravo didelio pykčio.

Po Kanados GP lenktynių Lewis Hamilton (McLaren) ir Nico Rosberg (Williams) sulaukė sankcijų už susidūrimą techninio aptarnavimo zonoje. Abu lenktynininkai 2008 m. Prancūzijos Grand Prix lenktynes, privalės pradėti 10 vietų žemiau tos, kurią pelnys kvalifikacijos metu.

Kita
----

Trasos danga po lenktynių. Matosi asfalto pažeidimai.
* **Lenktynių lyderiai:**
* Lewis Hamilton 18 ratų (ratai 1-18)
* Nick Heidfeld 10 (19-28)
* Rubens Barrichello 7 (29-35)
* David Coulthard 1 (36)
* Jarno Trulli 2 (37-38)
* Timo Glock 3 (39-41)
* Robert Kubica 29 (42-70)

  

* **Pirma pergalė:** Robert Kubica ir BMW Sauber
* Pirmas podiumas David Coulthard nuo 2006 m. Monako Grand Prix.
* Pirmoji lenkų tautybės piloto pergalė Formulės 1 istorijoje.
* Pirmą kartą BMW Sauber komanda iškovojo abi pirmąsias vietas.

Išnašos
-------

1. ↑  Modifikuota R. Kubicos avarijos vieta[neveikianti nuoroda]
2. ↑  Kanados GP: orų prognozė[neveikianti nuoroda] (www.f-1.lt naujiena)
3. ↑  Lietuvos laiku
4. ↑  Kanados GP: penktadienio treniruotės Nr. 1[neveikianti nuoroda] (www.f-1.lt)
5. ↑  Kanados GP: penktadienio treniruotės Nr. 2[neveikianti nuoroda] (www.f-1.lt
6. ↑  Kanados GP: šeštadienio treniruotės[neveikianti nuoroda] (www.f-1.lt)
7. ↑  Kanados GP: kvalifikacija[neveikianti nuoroda] (www.f-1.lt)
8. ↑  Nuspręsta perasfaltuoti dalį Monrealio trasos[neveikianti nuoroda] (www.f-1.lt)
9. ↑  Sąlygos Monrealio trasoje – ir toliau sudėtingos[neveikianti nuoroda] (www.f-1.lt)
10. ↑  L. Hamiltonas atsiprašė K. Raikkoneno[neveikianti nuoroda] (www.-f-1.lt)
11. ↑  K. Raikkonenas nepatenkintas, bet nepyksta[neveikianti nuoroda] (www.f-1.lt)
12. ↑  L. Hamiltonui ir N. Rosbergui – 10 vietų baudos[neveikianti nuoroda] (www.f-1.lt)

Nuorodos
--------

|  |  |
| --- | --- |
|  | **Vikiteka: 2008 m. Kanados Grand Prix** – vaizdinė ir garsinė medžiaga  |

* FORMULA 1 GRAND PRIX DU CANADA 2008 (formula1.com)

  


|  |  |  |  |
| --- | --- | --- | --- |
| 

| Ž • A • R**2008 m. sezono Formulės 1 Grand Prix** |
| --- |
|  |
| 
Australijos GP • Malaizijos GP • Bahreino GP • Ispanijos GP • Turkijos GP • Monako GP • Kanados GP • Prancūzijos GP • Didžiosios Britanijos GP • Vokietijos GP • Vengrijos GP • Europos GP • Belgijos GP • Italijos GP • Singapūro GP • Japonijos GP • Kinijos GP • Brazilijos GP |

 |